קאזה

קאזה (באנגלית- KaZaA) הייתה תוכנה לשיתוף קבצים באינטרנט שהושקה במרץ 2001 ופעלה עד 2012 באמצעות פרוטוקול FastTrack שפותח עבורה. התוכנה פותחה והופעלה באמצעות חברה הולנדית בשם "שרמן נטוורקס", אשר הוקמה על ידי אנשי העסקים, השוודי ניקלס זנסטרום וינוס פריס הדני. התוכנה פותחה על ידי אותו צוות המתכנתים מאסטוניה, שבשנת 2003 יצר יחד עם זנסטרום ופריס את תוכנת הטלפוניה סקייפ. התוכנה הושקה במרץ 2001 ובמאי 2003, הוכרזה כתוכנה הפופולרית ברשת לפי Download.com, אתר ההורדות הגדול באינטרנט, לאחר שהורידו אותה יותר מ-227 מיליון פעמים. בנובמבר 2004 הושקה גרסת קאזה 3.0 שכללה את סקייפ. ב-2001 הגישה התאחדות חברות התקליטים ההולנדית תביעה נגד "שרמן נטוורקס", ודרשה מבית המשפט להורות לה לחדול מלספק את השירות או לשלם קנס כספי יומי בסך 124 אלף דולר. בנובמבר 2001, פסק בית המשפט המחוזי בהולנד כי תוכנת קאזה מציעה שירות בלתי חוקי לגולשים כיוון שהוא מנוצל לביצוע פעולות המנוגדות לחוקי זכויות היוצרים, עקב כך העבירה את מטה החברה של לאוסטרליה, אך גם שם הוגשה תביעה נגדה. בהמשך בית המשפט העליון בהולנד, הערכאה הגבוהה ביותר באירופה שדנה בסוגיית החלפת הקבצים באינטרנט. פסק בדצמבר 2003 כי אין לראות במפתחי תוכנת קאזה כאחראים על פעולות הגולשים המחליפים קבצים באמצעות התוכנה שפיתחו. בעקבות ההחלטה הודיעה התאחדות חברות התקליטים ההולנדית, BUMA Stemra כי תתחיל לתבוע גולשים הולנדים המורידים קבצים באמצעות קאזה בדומה לתביעות שהגישה התאחדות חברות התקליטים האמריקאית נגד מאות גולשי אינטרנט בארצות הברית. בשנת 2004 הוגשו נגד החברה תביעות בגין הפרת זכויות יוצרים על יד חברות תקליטים בארצות הברית ואוסטרליה. שירות קאזה, נסגר ב-2006 לאחר שיישבה את כל תביעות הפיצויים שהגישו נגדה חברות התקליטים, בתשלום פיצויים של 100 מיליון דולר והתחייבה לספק הגנות נגד פיראטיות. ביולי 2009 השיקה אתר חדש, כשירות הורדות למנויים בעלות של 12 דולרים מדי חודש. הקבצים הזמינים להורדה בו הוגבלו לשימוש ב-5 מחשבים או נגני MP3 לכל היותר באמצעות תוכנת DRM (Digital Rights Management), והחברה התחייבה לשלם תמלוגים. השירות לא הצליח מסחרית ונסגר ב-2012. על מנת שתניב רווחים, הוטמעו בתוכנה רוגלות (פרסומות). בעקבות כך, יצרו מתנדבים גרסה משלהם לתוכנה בשם "קאזה לייט", ללא פרסומות ורוגלות. חברת קאזה החליטה להילחם נגד "קאזה לייט", ודרשה ממנוע החיפוש גוגל לצנזר קישורים המאפשרים להוריד את התוכנה; גוגל נענו לבקשתה. בהמשך, נוצרה גרסה חדשה בשם "קאזה לייט ריזורקשן" (Resurrection - לידה מחדש), שאף היא נקייה מפרסומות ורוגלות. יובל דרור, ספקיות אינטרנט בארה"ב ימסרו פרטים על המשתמשים ב"קאזה", באתר הארץ, 23 בינואר 2003 קפטן אינטרנט, חזית חדשה במלחמות החלפת הקבצים, באתר הארץ, 28 בנובמבר 2004 Associated Press, מנכ"לית קאזה הכחישה שהבריחה למקלט מס הכנסות ממכירת ביתה, באתר הארץ, 1 במאי 2006 אקונומיסט, מייסד קאזה, ניקלאס זנסטרום, מאפשר שיחות טלפון בחינם דרך הרשת, באתר הארץ, 8 ביולי 2004 יובל דרור, ICQ כבר לא החברה הפופולרית ברשת, באתר TheMarker‏, 25 במאי 2003 קפטן אינטרנט, קאזה 3.0 מגיעה עם סקייפ, באתר הארץ, 23 בנובמבר 2004 רויטל סלומון, סופה של קאזה מתקרב בצעדי ענק; בית המשפט באוסטרליה ליוצרי התוכנה: "יש לכם 11 יום להפסיק את הפיראטיות", באתר TheMarker‏, 25 בנובמבר 2005 יובל דרור, בית המשפט העליון בהולנד: תוכנת "קאזה" חוקית, באתר הארץ, 19 בדצמבר 2003 סן חוזה מרקיורי, תעשיית התקליטים זכתה במערכה נוספת נגד שירותי החלפת הקבצים, באתר TheMarker‏, 30 בספטמבר 2003 קאזה שוב בצרות, באתר גלובס, 30 בנובמבר 2004 רון שטיין, ‏בשורה רעה למשתמשי קאזה: ביהמ"ש באוסטרליה פסק כי היא מפירה זכויות יוצרים, באתר גלובס, 5 בספטמבר 2005 סוכנויות הידיעות, קאזה יישבה את כל תביעות הפיראטיות נגדה בפיצויים של 100 מיליון דולר לחברות התקליטים, באתר TheMarker‏, 27 ביולי 2006 הפיראטים מחליפים לספינות חוקיות: אתרי קאזה ופיראט ביי עתידים להפוך את עורם, באתר גלובס, 21 ביולי 2009 שחר סמוחה, יותר שכל ממזל, באתר הארץ, 1 באוקטובר 2003 ynet, קאזה מנסה לסגור את קאזה לייט, באתר ynet, 7 בדצמבר 2003